President spreek land vanaand toePres. Cyril Ramaphosa. (Foto: GCIS) Pres. Cyril Ramaphosa sal Sondagaand die land toespreek oor die jongste verwikkelinge rakende die Covid-19-pandemie. Tyrone Seale, Ramaphosa se woordvoerder, het in ’n kort verklaring gesê Ramaphosa sal die land omstreeks 19:00 te woord staan. Ramaphosa het die afgelope paar dae met die nasionale koronavirusbevelsraad, die presidensiële koördineringsraad en die kabinet vergader. Dít te midde van al meer sprake dat Suid-Afrika sy dreigende derde virusgolf tegemoet gaan. Die land beleef weer ’n toename in Covid-19-gevalle en dit word verwag dat die president strenger maatreëls sal afkondig.